Diari Oficial de la Generalitat Valenciana


Sumari del DOGV 9147, del 10-08-2021 (2021/8557)

RESOLUCIÓ 565/2021, de 29 de juliol, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual s'aproven les bases generals per a la provisió dels llocs de treball de l'Agència de Prevenció i Lluita contra el Frau i la Corrupció de la Comunitat Valenciana, el sistema de provisió dels quals és el concurs específic i barem de mèrits.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9147

Data del DOGV
:   10-08-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/8557


Data del document
:   29-07-2021

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * concurs administratiu

RESOLUCIÓ 565/2021, de 29 de juliol, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual s'aproven les bases generals per a la provisió dels llocs de treball de l'Agència de Prevenció i Lluita contra el Frau i la Corrupció de la Comunitat Valenciana, el sistema de provisió dels quals és el concurs específic i barem de mèrits. [2021/8557]  
De conformitat amb el que s'estableix en l'article 78 del text refós de la Llei l'Estatut bàsic de l'empleat públic, aprovat per Reial decret legislatiu 5/2015, de 30 d'octubre (d'ara en avant, TREBEP), en relació amb l'article 110 de la Llei 4/2021, de 16 d'abril, de la Generalitat, de la Funció Pública Valenciana (d'ara en avant, LFPV), la provisió de llocs de treball es durà a terme pels procediments de concurs i de lliure designació amb convocatòria pública, d'acord amb el que figure en la relació de llocs de treball, i amb respecte als principis d'igualtat, mèrit, capacitat i publicitat.  
Segons disposa l'article 79.1 del TREBEP, el concurs, com a procediment normal de provisió de llocs de treball, consistirà en la valoració dels mèrits i capacitats i, si escau, aptituds dels candidats per òrgans col·legiats de caràcter tècnic. Sent que la composició d'aquests òrgans respondrà al principi de professionalitat i especialització dels seus membres i s'adequarà al criteri de paritat entre dona i home i el seu funcionament s'ajustarà a les regles d'imparcialitat i objectivitat.  
  
Per part seua, la LFPV en el seu article 113, preveu l'aplicació del sistema de concurs específic quan així estiga establit en la relació de llocs de treball, consistent en la valoració en dues fases diferenciades: d'una part, els mèrits establits en l'apartat 2 de l'article 111, i d'una altra, altres coneixements, capacitats i aptituds relacionats amb les funcions específiques assignades al lloc de treball convocat.  
  
En virtut de l'assenyalat en l'article 29 de la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana (d'ara en avant, Llei 11/2016, de 28 de novembre, de la Generalitat) i en l'article 61 del Reglament de funcionament i règim interior, de data 27 de juny de 2019, de l'Agència (DOGV 8582, 02.07.2019), la provisió dels llocs de treball de l'Agència es durà a terme mitjançant els sistemes de provisió previstos en la Llei de funció pública valenciana.  
La singularitat de l'Agència que es crea a través de la Llei 11/2016, de 28 de novembre, de la Generalitat, pel que fa al personal que pot prestar serveis en aquesta, es dedueix del citat article 29 que estableix:  
  
1. Els llocs de treball de l'agència seran exercits per funcionaris i funcionàries de carrera de les administracions públiques.  
(···)  
2. El personal al servei de l'agència serà proveït d'acord amb els principis d'igualtat, publicitat, mèrit i capacitat adequats a la funció encomanada entre els funcionaris de les diferents administracions públiques. (?).  
Els llocs de treball es classificaran i proveiran d'acord amb les normes de la Llei de funció pública valenciana.  
3. La relació de llocs de treball serà elaborada i aprovada per l'agència.  
(···)  
Per part seua, el Reglament de funcionament i règim interior de 27 de juny de 2019, de l'Agència (DOGV 8582, 02.07.2019) dedica el seu títol IX al Personal al servei de l'Agència (articles 58 a 72).  
L'article 58, en relació al règim jurídic aplicable al personal, disposa:  
1. El personal que presta serveis en l'Agència es regeix pel que disposa la Llei 11/2016, de 28 de novembre, de la Generalitat, en aquest reglament, en la normativa reguladora del personal de les Corts i, si no és possible, per la legislació aplicable en matèria de funció pública valenciana.  
2. Les normes que aprove el director o directora de l'Agència desenvoluparan i adaptaran, a les característiques pròpies d'aquesta, el règim previst en la normativa reguladora del personal de les Corts, prèvia negociació col·lectiva.  
Pel que fa a les formes de provisió l'article 61 del Reglament indica:  
  
1. Els sistemes de provisió de llocs de treball són els que preveu la Llei de funció pública valenciana.  
2. Les convocatòries per a proveir llocs de treball i les seues resolucions s'hauran de fer públiques en el Diari Oficial de la Generalitat Valenciana i en el Butlletí Oficial de les Corts, tenint en compte com a data d'efectes la publicació en el Diari Oficial de la Generalitat Valenciana. Quan així es considere, també es publicaran en el Boletín Oficial del Estado.  
(?)  
I l'article 59 del Reglament de 27 de juny de 2019, de funcionament i règim interior de l'Agència (DOGV 8582/02.07.2019) estableix el següent:  
Article 59. Tipus de personal i exercici de potestats públiques  
1. Els llocs de treball de l'Agència són proveïts únicament per funcionaris de carrera de qualsevol administració pública, d'acord amb els principis d'igualtat, publicitat, mèrit i capacitat adequats.  
  
(?)  
Concretament, la vigent relació de llocs de treball de l'Agència, aprovada per Resolució de 19 d'agost de 2019, del seu director, (DOGV 8624, 30.8.2019), modificada per les resolucions núm. 93/2020, de 8 d'abril (DOGV 8789, 15.4.2020), núm. 610/2020, d'11 de desembre i núm. 630/2020, de 16 de desembre (DOGV 8985, 29.12.2020), estableix el concurs específic com a sistema de provisió dels llocs de treball el subgrup de classificació professional dels quals és A1 amb nivell de complement de destí 24, així com C1 i C1/C2 amb prefectura.  
  
Oït el Consell de Direcció de l'Agència en les sessions celebrades el 28 de maig de 2021 i 9 de juliol de 2021, a qui competeix conforme a les funcions que li són atribuïdes per la Resolució de 7 de gener de 2019, del director de l'Agència, deliberar i proposar, per a la seua aprovació pel director de l'Agència, les bases dels concursos per a la provisió de llocs de treball.  
Així mateix, les citades bases generals han sigut sotmeses a coneixement i participació del personal de l'Agència, així com a negociació amb les organitzacions sindicals representades en la Comissió Tècnica de la Mesa de Negociació de l'Agència celebrada el 23 de juliol de 2021 i, posteriorment, en la Mesa de Negociació de l'Agència celebrada en data 29 de juliol de 2021.  
  
Per tot això, de conformitat amb el que s'estableix en la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, i en virtut de les funcions recollides en l'article 13.1.d del Reglament de funcionament i règim interior de 27 de juny de 2019, de l'Agència (DOGV 8582, 02.07.2019, resolc:  
  
Primer  
Aprovar les bases generals per a la provisió dels llocs de treball de l'Agència de Prevenció i Lluita contra el Frau i la Corrupció de la Comunitat Valenciana, el sistema de provisió dels quals és el concurs específic i barem de mèrits, que s'annexen a la present resolució.  
  
  
Segon  
Ordenar la publicació de les presents bases generals en el Diari Oficial de la Generalitat Valenciana i en el Butlletí Oficial de les Corts, així com en el Portal de Transparència de l'Agència.  
  
Contra la present resolució, que posa fi a la via administrativa, podrà interposar-se recurs potestatiu de reposició davant el mateix òrgan que l'ha dictat, en el termini d'un mes, o bé, directament, recurs contenciós administratiu davant el jutjat contenciós administratiu corresponent, de conformitat amb el que s'estableix pels articles 8, 14 i 46 de la Llei 29/1988, de 13 de juliol, reguladora de la jurisdicció contenciosa administrativa, en el termini de dos mesos, comptats, en tots dos casos, des de l'endemà de la publicació de la resolució en el Diari Oficial de la Generalitat Valenciana, sense perjudici que qualsevol interessat puga exercitar un altre recurs que estime procedent.  
  
  
València, 29 de juliol de 2021.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.  
  
  
Bases generals per a la provisió dels llocs de treball de l'Agència de Prevenció i Lluita contra el Frau i la Corrupció de la Comunitat Valenciana, el sistema de provisió dels quals és el concurs específic i barem de mèrits  
  
Índex  
Primera. Objecte i àmbit d'aplicació.  
Segona. Mèrits computables.  
Tercera. Comprovació dels requisits.  
Quarta. Valoració dels mèrits.  
Cinquena. Mèrits i criteris de valoració.  
Primera fase:  
A) Antiguitat, nivell competencial reconegut i pertinença al subgrup de classificació professional.  
1. Antiguitat.  
2. Nivell competencial reconegut.  
3. Pertinença al subgrup de classificació professional.  
B) Formació.  
1. Titulacions acadèmiques oficials.  
2. Cursos de formació i perfeccionament.  
3. Coneixements de valencià.  
4. Coneixements d'idiomes comunitaris.  
C) Experiència.  
Segona fase:  
Prova de caràcter pràctic o memòria.  
Sisena. Resolució d'empats.  
  
Primera. Objecte i àmbit d'aplicació  
L'objecte de les presents bases és el d'aprovar el barem d'aplicació als concursos de mèrits per a la provisió de determinats llocs de treball de l'Agència de Prevenció i Lluita contra el Frau i la Corrupció de la Comunitat Valenciana (d'ara en avant, Agència).  
El citat barem de mèrits serà aplicable als concursos específics per a la provisió dels llocs de treball de l'Agència que tinguen la següent classificació:  
- Llocs de treball del subgrup A1, sense prefectura i amb nivell de complement de destí nivell 24.  
- Llocs de treball del subgrup C1 amb prefectura.  
- Llocs de treball del subgrup C1/C2 amb prefectura.  
  
Segona. Mèrits computables  
1. Es valoraran com a mèrits els obtinguts o en condicions d'obtindre's en la data en què finalitze el termini de presentació d'instàncies per a participar en el corresponent concurs específic, i s'hauran d'al·legar, en tot cas, en la sol·licitud de participació.  
2. Com a regla general, un mèrit no pot ser puntuat en més d'un apartat o subapartat. S'exceptuen determinats períodes computats en l'apartat «Antiguitat», que hagen de ser inclosos també en els apartats de «Pertinença subgrup de classificació professional» i/o «Experiència».  
  
  
Tercera. Comprovació dels requisits  
Solament procedirà la valoració dels mèrits al·legats per les persones participants quan aquestes acrediten el compliment de les condicions configurades com a requisits en la relació de llocs de treball aprovada i publicada en el Diari Oficial de la Generalitat Valenciana (d'ara en avant, DOGV).  
  
Quarta. Valoració dels mèrits  
1. La puntuació màxima a obtindre en la valoració dels mèrits dels concursos específics serà de 40 punts, com a suma als punts atribuïts a les següents dues fases:  
- Primera fase: en la qual es valoraran els mèrits enunciats en els apartats A, B i C de la base cinquena, conforme als criteris establits en aquesta.  
La puntuació màxima per aquesta fase serà de 22 punts.  
En aquesta fase, la puntuació mínima exigida en les convocatòries de concurs específic per a la provisió dels llocs de treball del subgrup de classificació professional A1, serà de 8 punts sobre els 22 punts totals que s'assenyalen en els apartats A, B i C de la norma cinquena. En els altres subgrups professionals, C1 i C2, la puntuació mínima serà de 6 punts sobre els 22 punts totals.  
La no obtenció d'aquesta puntuació mínima determinarà la impossibilitat del passar a la fase segona del procediment.  
- Segona fase: Consistirà en la realització d'una prova de caràcter pràctic o en la presentació d'una memòria.  
A l'efecte de comprovar els coneixements sobre les característiques i funcions dels llocs convocats, així com les capacitats i aptituds dels candidats s'efectuarà una entrevista, si bé aquesta revestirà caràcter potestatiu si s'opta per una prova de caràcter pràctic.  
  
La puntuació màxima per aquesta fase serà de 18 punts, segons la següent distribució:  
  
SEGONA FASE Puntuació total màxima Puntuació mínima a obtindre  
Prova pràctica sense entrevista 18 9  
Prova pràctica amb entrevista Prova pràctica 11 6  
 Entrevista 7 3  
  
  
SEGONA FASE Puntuació total màxima Puntuació mínima a obtindre  
Memòria i entrevista Memòria 11 6  
 Entrevista 7 3  
  
  
S'exigirà, en tot cas, que s'obtinguen, almenys, un total de 9 punts sobre els 18 punts assignats a aquesta fase, superant-se o igualant les puntuacions mínimes parcials indicades.  
Només podran ser proposats per a nomenament els qui hagueren obtingut les puntuacions mínimes.  
  
Cinquena. Mèrits i criteris de valoració  
Es valoraran els mèrits que tot seguit es relacionen, d'acord amb els criteris i puntuacions que es fixen en cadascun dels apartats següents:  
  
  
PRIMERA FASE Puntuació màxima total  
22 punts  
A) Antiguitat, nivell competencial reconegut i pertinença al subgrup de classificació professional 6,5 punts  
B) Formació 8,5 punts  
C) Experiència 7 punts  
SEGONA FASE Puntuació màxima total  
18 punts  
Prova de caràcter pràctico o memòria 18 punts  
Total màxim puntuació 40 punts  
  
  
PRIMERA FASE  
A) Antiguitat, nivell competencial reconegut i pertinença al subgrup de classificació professional.  
La puntuació màxima possible a obtindre en el present apartat serà de 6,5 punts, d'acord amb els criteris i puntuacions establits en els següents subapartats:  
  
  
A) Antiguitat, nivell competencial reconegut i pertinença al subgrup de classificació professional Puntuació màxima  
1. Antiguitat 2 punts  
2. Nivell competencial reconegut 2 punts  
3. Pertinença al subgrup de classificació professional 2,5 punts  
Total màxim puntuació apartat A) 6,5 punts  
  
  
No es computaran els serveis prestats simultàniament amb uns altres igualment al·legats.  
  
1. Antiguitat:  
Es valorarà el temps de servei en actiu com a personal funcionari de carrera en qualsevol administració pública. A aquest efecte, també es computaran els serveis reconeguts a l'empara del que es disposa en la Llei 70/1978, de 26 de desembre, de reconeixement dels serveis previs en l'administració pública.  
L'antiguitat es valorarà a raó de 0,01 punts per cada mes complet de serveis en actiu, fins a un màxim de 2 punts.  
  
2. Nivell competencial reconegut:  
Es valorarà el nivell competencial reconegut, sempre que es trobe dins de l'interval corresponent al subgrup professional en què estiga classificat el lloc de treball objecte de la convocatòria.  
El nivell competencial reconegut és equivalent al grau personal consolidat.  
La puntuació màxima en aquest apartat serà de 2 punts d'acord amb la següent distribució:  
  
Nivell competencial reconegut (grau personal consolidat) Punts  
Inferior al del lloc 1,5  
Igual o superior al del lloc 2  
  
  
En cas que els participants concursen sense nivell de complement de destí, s'entendrà que presten els seus serveis en un lloc del nivell mínim corresponent al subgrup professional en el qual estiga classificat el lloc de treball objecte de la convocatòria.  
La funcionària o funcionari que tinga reconegut un grau personal consolidat o que puga tindre'l consolidat durant el període de presentació de les sol·licituds, haurà de reflectir aquesta circumstància en la forma que es determine en la corresponent convocatòria. En cas de trobar-se en tramitació el reconeixement d'aquest grau, la persona interessada haurà d'aportar al costat de la seua sol·licitud certificació expedida per l'òrgan competent acreditativa d'aquest extrem.  
La seua consideració definitiva dependrà de la seua acreditació formal quan fora requerit per a això en el supòsit de l'adjudicació del lloc al seu favor.  
  
3. Pertinença al subgrup de classificació professional:  
Es valorarà el temps de servei en actiu prestat, com a personal funcionari, de carrera o interí, en el mateix subgrup de classificació que el lloc de treball convocat.  
El temps de servei en actiu prestat es valorarà a raó de 0,02 punts per mes complet treballat, fins a un màxim de 2,5 punts.  
  
B) Formació.  
La puntuació màxima possible a obtindre en el present apartat serà de 8,5 punts, d'acord amb els criteris i puntuacions establits en els següents subapartats:  
  
B) Formació Puntuació màxima  
1. Titulacions acadèmiques oficials 1,5 punts  
2. Cursos de formació i perfeccionament 3 punts  
3. Coneixements de valencià 3 punts  
4. Coneixements d'idiomes comunitaris 1 punt  
Total màxim puntuació apartat B) 8,5 punts  
  
  
1. Titulacions acadèmiques oficials adequades respecte al lloc de treball a proveir. Fins a un màxim d'1,5 punts.  
Es valorarà el fet de tindre titulació acadèmica oficial de superior nivell al que s'exigeix per a l'accés al subgrup professional en el qual estiga classificat el lloc objecte de la convocatòria, o més d'una titulació acadèmica d'igual nivell a l'exigit; en tots dos casos que es consideren adequades respecte al lloc de treball a proveir; a exclusió del qual siga necessari per a l'accés al subgrup professional corresponent o configurat com a requisit per a l'accés al lloc.  
Pel fet de trobar-se en alguna d'aquestes circumstàncies s'assignaran els punts que s'establisquen, tenint aquesta puntuació el caràcter d'única, valorant-se la més alta que s'acredite amb independència del nombre de titulacions valorables de què disposara.  
A aquest efecte, en el cas que el lloc de treball convocat es trobe adscrit a dos subgrups de classificació, es considerarà com exigida la titulació corresponent al subgrup superior.  
Per aquest subapartat podrà obtindre's la puntuació més alta de les següents:  
  
Titulacions acadèmiques oficials Màxim 1,5 punts  
- Doctorat, màster universitari oficial, llicenciatura, enginyeria, arquitectura o equivalent. 1,50 punts  
- Grau universitari, diplomatura, enginyera tècnica, arquitectura tècnica o equivalent. 1,00 punts  
- Cicle formatiu grau Superior de Formació professional. 0,75 punts  
- Batxiller Superior o equivalent o Cicle formatiu grau Mitjà de Formació professional. 0,50 punts  
  
  
2. Cursos de formació i perfeccionament adequats respecte del lloc de treball convocat. Es valoraran les següents accions formatives rebudes o impartides fins a un màxim de 3 punts:  
Cursos rebuts o impartits de duració igual o superior a 15 hores, convocats, gestionats o homologats per l'Institut Valencià d'Administració Pública (d'ara en avant, IVAP), per l'Institut Nacional d'Administració Pública (d'ara en avant, INAP), per centres de formació de personal empleat públic o per organitzacions sindicals o altres promotors, dins del marc dels acords de formació per a l'ocupació de les administracions públiques vigents en el moment de realització dels cursos.  
  
No puntuaran els cursos de valencià ni els idiomes, ni els cursos pertanyents a una carrera universitària, els cursos de doctorat o els dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ordenació de recursos humans o d'adaptació del règim jurídic a la naturalesa dels llocs que s'ocupen, seminaris, simposis, màster i similars.  
Així mateix, i en el supòsit de cursos rebuts o impartits, aquests es valoraran per una sola vegada, no sent susceptibles de ser valorades successives edicions d'un mateix curs.  
Aquells cursos en la certificació dels quals no aparega la seua duració, no seran objecte de valoració.  
No es podrà acumular la puntuació d'un curs que haja sigut rebut i impartit, i en aquest cas s'atorgarà la puntuació més alta que li puga correspondre.  
Es valoraran els cursos certificats o en condicions de ser-ho en la data de finalització del termini per a la presentació de la sol·licitud, d'acord amb la següent escala:  
I. Cursos, rebuts o impartits, en els deu anys anteriors a la data de publicació de la convocatòria:  
a) De 100 o més hores: 1 punt  
b) De 75 o més hores: 0,750 punts  
c) De 50 o més hores: 0,500 punts  
d) De 25 o més hores: 0,250 punts  
e) De 15 o més hores: 0,150 punts  
II. Cursos, rebuts o impartits, que s'hagen realitzat amb data anterior a més de deu anys a la de la publicació de la convocatòria:  
a) De 100 o més hores: 0,500 punts  
b) De 75 o més hores: 0,375 punts  
c) De 50 o més hores: 0,250 punts  
d) De 25 o més hores: 0,125 punts  
e) De 15 o més hores: 0,075 punts  
III. Altres títols de postgrau expedits per les universitats, sempre que no hagen servit per a l'accés al subgrup professional del lloc convocat, atribuint-se la següent puntuació:  
a) Es valoraran els màsters propis d'acord amb la següent escala:  
- Per màster de 90 o més crèdits: 1,250 punts  
- Per màster de menys de 90 crèdits: 1 punt.  
b) Resta títols universitaris de postgrau:  
- De 300 o més hores: 1 punt  
- De 200 o més hores: 0,750 punts  
- De 100 o més hores: 0,500 punts  
3. Coneixements de valencià. Es valorarà fins a un màxim de 3 punts acreditant-se mitjançant la presentació del corresponent certificat expedit, homologat o revalidat per la Junta Qualificadora de Coneixements de Valencià. La valoració dels coneixements de valencià es correspondrà amb els certificats de nivell expedits per la Junta o aquell al qual s'homologue o revalide, segons el que es preveu en la normativa sobre certificats oficials administratius de coneixement del valencià en vigor.  
La valoració del coneixement del valencià s'efectuarà puntuant exclusivament el nivell més alt obtingut, i sempre que no constituïsca un requisit del lloc a proveir, d'acord amb el que es preveu en la relació de llocs de l'Agència. En aquest cas, els certificats obtinguts es valoraran igualment, però es restarà la puntuació corresponent al nivell establit com a requisit.  
Per cada certificat de capacitació tècnica (llenguatge administratiu, llenguatge en els mitjans de comunicació i correcció de textos) s'afegirà 1 punt sense superar el màxim de 3 punts.  
La valoració s'efectuarà d'acord amb la següent escala:  
  
Ordre de 16 d'agost de 1994, de la Conselleria d'Educació i Ciència, per la qual s'estableixen els certificats oficials administratius de coneixements de valencià que expedeix la JQCV, i s'homologuen i es revaliden d'altres títols o certificats. Ordre 7/2017, de 2 de març, de la Conselleria d'Educació, Investigació, Cultura i Esport (DOGV 7993, 6 de març). Punts per nivell  
Oral A2 0,5 punts  
Elemental B1 1 punts  
- B2 1,5 punts  
Mitjà C1 2 punts  
Superior C2 3 punts  
Per cada certificat de capacitació tècnica (llenguatge administratiu, llenguatge als mitjans de comunicació i correcció de textos) Per cada certificat de capacitació tècnica (llenguatge administratiu, llenguatge als mitjans de comunicació i correcció de textos) +1 punt  
  
  
Es tindrà en compte el que regula l'Ordre 7/2017, de 2 de març, de la Conselleria d'Educació, Investigació, Cultura i Esport, per la qual es regulen els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l'homologació i la validació d'altres títols i certificats o en la normativa que es trobe en vigor a data de la corresponent convocatòria.  
  
4. Coneixements d'idiomes comunitaris. Es valorarà fins a un màxim d'1 punt.  
Es valorarà el coneixement de llengües oficials de la Unió Europea, diferents de la llengua espanyola, segons els nivells especificats, i s'acreditaran documentalment mitjançant títols, diplomes i certificats expedits per les escoles oficials d'idiomes, per les universitats de l'Espai Europeu d'Educació Superior que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots aquells indicats en l'annex del Decret 61/2013, de 17 de maig, del Consell, pel qual s'estableix un sistema de reconeixement de la competència en llengües estrangeres en la Comunitat Valenciana, tenint en compte les seues modificacions posteriors per ordre de la conselleria competent en matèria d'Educació.  
  
El coneixement de cada idioma comunitari es valorarà, puntuant per curs o la seua equivalència si es tracta de cicles de l'escola oficial d'idiomes, o de nivells o certificats segons el Marc europeu comú de referència (nivell bàsic, nivell intermedi i nivell avançat), d'acord amb l'escala que es detalla en la taula adjunta al present punt.  
La valoració del coneixement de qualsevol idioma comunitari s'efectuarà puntuant exclusivament el nivell més alt obtingut per cada idioma, i sempre que no constituïsca un requisit del lloc establit en la convocatòria, d'acord amb el que es preveu en la relació de llocs de l'Agència. En aquest cas, els certificats obtinguts es valoraran igualment, però es restarà la puntuació corresponent al nivell establit com a requisit.  
Les equivalències entre els ensenyaments regulats pel Reial decret 967/1988, de 2 de setembre, i els regulats pels reials decrets 944/2003 i 1629/2006, de 29 de desembre (Llei orgànica 2/2006, de 3 de maig) i per la disposició final primera del Decret 138/2014, de 29 d'agost (Llei orgànica 8/2013, de 9 de desembre), són les que es detallen en la taula adjunta.  
  
  
C) Experiència.  
Es valorarà, fins a un màxim de 7 punts, l'acompliment de llocs de treball del mateix subgrup professional, com a personal funcionari de carrera o interí, d'acord amb els següents criteris i valoració:  
  
a) Llocs de treball amb tasques idèntiques o directament relacionades amb el lloc a ocupar, segons descripció de funcions assignades al lloc convocat.  
A aquest efecte s'entendrà que hi ha acompliment de lloc de treball amb tasques idèntiques o directament relacionades, quan s'acredite l'acompliment de la majoria de les funcions descrites en la relació de llocs de treball.  
En la corresponent convocatòria dels llocs de treball s'efectuarà la concreció d'aquest mèrit.  
Es valorarà aquest acompliment específic d'acord amb les següents escales:  
1. Per mes complet treballat des de la data de la publicació de la convocatòria fins a 6 anys complets anteriors:  
A raó de 0,10 punts per mes.  
2. Per mes complet treballat, entre els 6 anys i 1 dia anteriors i els 15 anys anteriors a la data de publicació de la convocatòria:  
A raó de 0,075 punts per mes.  
b) Acompliment de llocs de treball amb adscripció a algunes de les àrees funcionals i/o materials que es determinen en la corresponent convocatòria del concurs sobre la base de les funcions o mèrits definits del lloc de treball o acompliment de tasques que guarden similitud amb les funcions, contingut tècnic i especialització del lloc. No es computarà el temps d'acompliment de llocs de treball amb anterioritat als 15 anys previs a la data de la convocatòria.  
En la corresponent convocatòria dels llocs de treball s'efectuarà la concreció d'aquest mèrit.  
Es valorarà aquest acompliment específic d'acord amb la següent valoració:  
A raó de 0,075 punts per mes.  
El certificat o informe acreditatiu d'aquest mèrit, experiència, haurà de contindre la definició detallada de les funcions o tasques concretes desenvolupades per la persona concursant en l'acompliment del lloc o llocs corresponents, o la seua adscripció a alguna de les àrees indicades en la convocatòria.  
  
Segona fase:  
Prova de caràcter pràctic o memòria.  
Consistirà en la realització d'una prova de caràcter pràctic o en la presentació d'una memòria.  
En aquesta segona fase en la qual es comprovaran els coneixements sobre les característiques i funcions dels llocs convocats, així com les capacitats i aptituds dels candidats, s'efectuarà una entrevista, que revestirà caràcter potestatiu si s'opta en la convocatòria per la realització d'una prova de caràcter pràctic o tindrà caràcter preceptiu si s'opta per la presentació d'una memòria.  
La puntuació màxima per aquesta fase serà de 18 punts, requerint-se l'obtenció de, almenys, 9 punts. En tot cas, s'estarà quant a la distribució de la puntuació i exigència de mínims al que es disposa en la base quarta.  
El sistema pel qual s'opte, que es concretarà en la corresponent convocatòria, tindrà, amb caràcter general, la següent estructura en funció del sistema, prova pràctica o memòria triat:  
1. Prova de caràcter pràctic.  
Contindrà un temari d'acord amb les funcions i mèrits del lloc de treball convocat.  
La prova tindrà una duració màxima de 90 minuts.  
La convocatòria fixarà el contingut de la prova i els criteris de valoració.  
A continuació, podrà efectuar-se una entrevista estructurada dirigida a comprovar els coneixements de les persones aspirants en relació amb les funcions pròpies del lloc de treball i la seua capacitat i aptituds per a assumir les responsabilitats pròpies d'aquest.  
2. Memòria i entrevista.  
Es presentarà una memòria que serà objecte d'exposició, efectuant-se a continuació una entrevista estructurada dirigida a comprovar els coneixements de les persones aspirants en relació amb les funcions pròpies del lloc de treball i la seua capacitat i aptituds per a assumir les responsabilitats pròpies d'aquest.  
En la corresponent convocatòria es determinarà l'objecte de la memòria, des de la perspectiva del lloc de treball a proveir, que podrà consistir en:  
a) Exposició d'un pla per a exercir el lloc convocat, amb les seues possibles iniciatives sobre aquest tema.  
b) Exposició dels coneixements sobre un tema proposat en la convocatòria relacionat amb les funcions del lloc.  
L'entrevista, tant en cas d'optar-se per una prova de caràcter pràctic com per la presentació d'una memòria, haurà d'estructurar-se amb paràmetres prèviament establits i s'haurà de deixar constància d'aquesta, en garantia de l'objectivitat i transparència del procediment i dels drets de les persones interessades, mitjançant el seu enregistrament audiovisual. Els enregistraments estaran sotmesos al que es preveu en la normativa vigent en matèria de protecció de dades de caràcter personal.  
  
La valoració s'efectuarà mitjançant la puntuació obtinguda amb la mitjana aritmètica de les atorgades per cadascun dels membres de l'òrgan tècnic encarregat de l'execució del procediment, havent de rebutjar-se a aquest efecte la màxima i la mínima concedides o, en el seu cas, una de les quals apareguen repetides com a tals.  
Les puntuacions atorgades, així com la valoració final obtinguda, hauran de reflectir-se en l'acta que s'alçarà a aquest efecte.  
  
Sisena. Resolució d'empats  
Els empats que es produïsquen es dirimiran amb l'adjudicació del lloc de treball atesos els següents criteris amb caràcter successiu:  
  
1r. S'adjudicarà a la persona concursant que acredite un grau de discapacitat superior al 33 per cent enfront de la qual no l'acredite. Si l'empat es produïra entre persones amb diversitat funcional, el lloc de treball s'adjudicarà a la persona amb un major percentatge de discapacitat.  
  
2n. S'adjudicarà a la persona que haja obtingut major puntuació en algun dels mèrits que a continuació s'assenyalen, segons l'ordre de preferència següent:  
a) Formació  
b) Pertinença al subgrup de classificació professional  
c) Antiguitat  
d) Nivell competencial reconegut  
3r. De persistir l'empat, el lloc de treball s'adjudicarà a favor de la dona quan siga el sexe infrarepresentat sempre que aqueixa circumstància estiguera prevista en la convocatòria. A aquest efecte la convocatòria determinarà necessàriament que existeix l'esmentada infrarepresentació quan la diferència entre els següents valors (A i B) fora superior a 10 punts percentuals per al sexe femení.  
A. Proporció (%) per sexe respecte del total de les persones en actiu en el subgrup de classificació professional afectat per la convocatòria.  
  
B. Proporció (%) per sexe respecte de les persones titulars de llocs de treball de les característiques dels convocats.  
4t. Si persisteix l'empat, el lloc de treball s'adjudicarà per ordre alfabètic entre els cognoms de les persones empatades, iniciant-se l'ordre per la lletra resultant de l'últim sorteig celebrat a l'efecte de la resolució d'empats en els processos selectius del personal de l'Administració de la Generalitat, publicat en el DOGV.